3261/2021

**„Zabezpečenie stravovania formou ekonomického prenájmu vysokoškolskej jedálne“**

(Poskytnutie služby)

Nadlimitná zákazka

Verejná súťaž

superreverzný postup podľa § 66 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

**SÚŤAŽNÉ PODKLADY**

Za verejného obstarávateľa Univerzitu Komenského v Bratislave:

...........................................................

Ing. Ingrid Kútna Želonková, PhD.

kvestorka UK

Súlad súťažných podkladov so zákonom potvrdzuje:

........................................................... ............................................................

Mgr. Martin Dufala, PhD. Ing. Lenka Batková

vedúci OCOZ RUK vedúca OOZ VMĽŠ – Mlyny UK

Skutočnosti, ktoré môžu nastať v procese postupu zadávania zákazky, neupravené v týchto súťažných podkladoch, sa riadia príslušnými ustanoveniami zákona v platnom znení ku dňu vyhlásenia verejného obstarávania.

[A - Pokyny pre záujemcov 3](#_Toc80009622)

[Časť I. VŠEOBECNÉ INFORMÁCIE 3](#_Toc80009623)

[1. IDENTIFIKÁCIA VEREJNÉHO OBSTARÁVATEĽA 3](#_Toc80009624)

[2. PREDMET ZÁKAZKY 3](#_Toc80009625)

[3. ROZDELENIE PREDMETU ZÁKAZKY 3](#_Toc80009626)

[4. VARIANTNÉ RIEŠENIE A EKVIVALENTY 4](#_Toc80009627)

[5. MIESTO A LEHOTA REALIZÁCIE PREDMETU ZÁKAZKY 4](#_Toc80009628)

[6. TYP ZÁKAZKY A ZMLUVA 4](#_Toc80009629)

[7. ZDROJ FINANČNÝCH PROSTRIEDKOV 5](#_Toc80009630)

[8. LEHOTA VIAZANOSTI PONÚK 5](#_Toc80009631)

[Časť II. KOMUNIKÁCIA A VYSVETĽOVANIE 6](#_Toc80009632)

[9. DOROZUMIEVANIE MEDZI VEREJNÝM OBSTARÁVATEĽOM A ZÁUJEMCAMI, UCHÁDZAČMI 6](#_Toc80009633)

[10. VYSVETĽOVANIE A DOPLNENIE SÚŤAŽNÝCH PODKLADOV 7](#_Toc80009634)

[11. OBHLIADKA MIESTA REALIZÁCIE PREDMETU ZÁKAZKY 7](#_Toc80009635)

[12. DÔVERNOSŤ PROCESU VEREJNÉHO OBSTARÁVANIA 7](#_Toc80009636)

[Časť III. PRÍPRAVA A PREDKLADANIE PONUKY 8](#_Toc80009637)

[13. VYHOTOVENIE PONUKY 8](#_Toc80009638)

[14. JAZYK, MENA A CENY UVÁDZANÉ V PONUKE 8](#_Toc80009639)

[15. ZÁBEZPEKA PONUKY 9](#_Toc80009640)

[16. OBSAH PONUKY 11](#_Toc80009641)

[17. NÁKLADY NA PONUKU 12](#_Toc80009642)

[18. OPRÁVNENOSŤ UCHÁDZAČA 12](#_Toc80009643)

[19. SPÔSOB PREDLOŽENIA PONUKY, MIESTO A LEHOTA NA PREDLOŽENIE PONUKY 13](#_Toc80009644)

[20. DOPLNENIE, ZMENA A ODVOLANIE PONUKY 13](#_Toc80009645)

[21. SPLNENIE PODMIENOK ÚČASTI VO VEREJNOM OBSTARÁVANÍ 13](#_Toc80009646)

[Časť IV.OTVÁRANIE A VYHODNOTENIE PONÚK 14](#_Toc80009647)

[22. OTVÁRANIE A VYHODNOTENIE PONÚK 14](#_Toc80009648)

[23. PRIJATIE PONUKY A UZAVRETIE ZMLUVY 15](#_Toc80009649)

[ČASŤ V. KRITÉRIUM NA VYHODNOTENIE PONÚK A PRAVIDLÁ JEHO UPLATNENIA 17](#_Toc80009650)

[B– Zoznam príloh 18](#_Toc80009651)

A - Pokyny pre záujemcov

Časť I. VŠEOBECNÉ INFORMÁCIE

##### 1. IDENTIFIKÁCIA VEREJNÉHO OBSTARÁVATEĽA

Názov organizácie: Univerzita Komenského v Bratislave (ďalej aj “UK”)

Adresa organizácie: Šafárikovo nám. 6, P.O.BOX 440, 814 99 Bratislava 1

IČO: 00 397 865

Internetová stránka: <http://www.uniba.sk>

Kontaktná osoba: Ing. Lenka Batková, vedúca oddelenia obstarávania zákaziek VMĽŠ – Mlyny UK

+421 918 110 003

[lenka.batkova@uniba.sk](mailto:lenka.batkova@uniba.sk)

##### 2. PREDMET ZÁKAZKY

2.1 Názov zákazky:

**„Zabezpečenie stravovania formou ekonomického prenájmu vysokoškolskej jedálne“**

Predmetom zákazky je primárne zabezpečenie stravovania študentov UK a iných verejných vysokých škôl študujúcich dennou formou štúdia, ako aj iných pridružených osôb formou ekonomického prenájmu stravovacieho zariadenia - vysokoškolskej jedálne pozostávajúceho z plne zariadenej jedálne, kuchyne, kancelárií a pridruženého zázemia a zabezpečenie mesačného zúčtovávania príspevku na stravovanie za jedlá s nárokom na príspevok na stravovanie vydané úspešným uchádzačom v príslušnom kalendárnom mesiaci študentom verejných vysokých škôl študujúcich dennou formou štúdia v tomto stravovacom zariadení za podmienok určených v zmluve o poskytnutí dotácie na príslušný kalendárny rok uzatvorenej medzi verejným obstarávateľom a Ministerstvom školstva, vedy, výskumu a športu Slovenskej republiky (ďalej len “dotačná zmluva”) a za podmienok určených v metodike rozpisu dotácií zo štátneho rozpočtu verejným vysokým školám na príslušný kalendárny rok ustanovenej Ministerstvom školstva, vedy, výskumu a športu Slovenskej republiky (ďalej len “metodika rozpisu dotácií”) zo strany uchádzača voči verejnému obstarávateľovi.

2.2 CPV kód (spoločný slovník obstarávania)

|  |  |
| --- | --- |
| **Hlavný predmet** | |
| Kód CPV | Opis |
| 55500000-5 | Služby jedálni a hromadného stravovania |

2.3 Predpokladaná hodnota zákazky za celý predmet zákazky je 2 626 309, 36 eur bez DPH.

##### 3. ROZDELENIE PREDMETU ZÁKAZKY

3.1 Zákazka nie je delená na časti.

3.2 Uchádzač predloží ponuku na celý predmet zákazky.

3.3 Predmet zákazky verejný obstarávateľ nerozdeľuje z dôvodu, že tvorí komplexný a logický celok. Vzhľadom na podstatu predmetu zákazky nevidí verejný obstarávateľ priestor na jeho delenie.

Z pohľadu činnosti, ktorú bude úspešný uchádzač vykonávať, teda poskytovanie stravovania, pričom mu na tento účel bude prenajatá plne vybavená kuchyňa a jedáleň, ako aj pridružené sklady a kancelárie, nie je podľa verejného obstarávateľa priestor na delenie predmetu zákazky. Dôsledkom prípadného delenia zákazky by bolo predraženie zákazky, a komplikovaná koordinácia jednotlivých činností.

##### 4. VARIANTNÉ RIEŠENIE A EKVIVALENTY

4.1 Verejný obstarávateľ neumožňuje predložiť variantné riešenie vo vzťahu k požiadavke na predmet zákazky.

4.2 Ak súčasťou ponuky bude aj variantné riešenie, nebude takéto riešenie zaradené do vyhodnotenia a bude sa naň hľadieť akoby nebolo predložené.

4.3 Ekvivalenty sa nepovažujú za variantné riešenie.

##### 5. MIESTO A LEHOTA REALIZÁCIE PREDMETU ZÁKAZKY

5.1 Miesto dodania predmetu zákazky:

VM Ľ. Štúra - Mlyny UK

Átriové domky, bloky  V a N

Staré Grunty 36

841 04 Bratislava

parcela č. 2929 k.ú Karlova Ves

5.2 Lehota realizácie predmetu zákazky

* *Začiatok lehoty na realizáciu predmetu zákazky:* do 12 týždňov odo dňa zaslanie elektronickej výzvy na začatie plnenia predmetu zákazky, ak sa zmluvné strany nedohodnú inak. Zaslanie elektronickej výzvy uskutoční verejný obstarávateľ najneskôr do 6 mesiacov odo dňa nadobudnutia účinnosti zmlúv. Úspešný uchádzač je povinný protokolárne prevziať predmet prenájmu do 10 pracovných dní po odoslaní vyššie uvedenej elektronickej výzvy.
* *Termín ukončenia realizácie predmetu zákazky:* do 60 mesiacov odo dňa protokolárneho prevzatia priestorov jedálne.

##### 6. TYP ZÁKAZKY A ZMLUVA

6.1 Verejný obstarávateľ rozhodol v súlade s § 66 ods. 7 zákona, že  vyhodnotenie splnenia podmienok účasti podľa § 40 zákona a vyhodnotenie ponúk z hľadiska splnenia požiadaviek na predmet zákazky podľa § 53 zákona sa uskutoční po vyhodnotení ponúk na základe kritéria na vyhodnotenie ponúk, vyhodnotenie ponúk bude realizované superreverzným spôsobom.

6.2 Výsledkom zadávania zákazky bude uzavretie Zmluvy o poskytovaní stravovacích služieb a Zmluvy o nájme medzi verejným obstarávateľom a úspešným uchádzačom. Zmluvy budú uzatvorené v súlade s príslušnými právnymi predpismi, najmä v súlade s ustanoveniami zákona č. 513/1991 Zb. Obchodný zákonník, zákona č. 116/1990 Zb. o nájme a podnájme nebytových priestorov a zákona č. 40/1964 Zb. Občiansky zákonník v ich aktuálne platnom znení.

6.3 Podrobné vymedzenie zmluvných podmienok na realizáciu zákazky tvoria Prílohy č. 6 až 7 týchto súťažných podkladov.

##### 7. ZDROJ FINANČNÝCH PROSTRIEDKOV

7.1 Predmet zákazky bude financovaný verejným obstarávateľom z prostriedkov štátneho rozpočtu, konkrétne zo zdrojov dotácie na sociálnu podporu študentov, ktorú verejnému obstarávateľovi poskytuje Ministerstvo školstva, vedy výskumu a športu SR účelovo, formou príspevku na stravovanie. Výška príspevku na stravovanie na jedno jedlo a podmienky jeho poskytovania sú určené dotačnou zmluvou na príslušný kalendárny rok (záväzný ukazovateľ), metodikou rozpisu dotácií, ako aj ďalšími všeobecne záväznými predpismi.

7.2 Predmetom zúčtovania medzi verejným obstarávateľom a úspešným uchádzačom bude príspevok na stravovanie. Zúčtovanie príspevku na stravovanie bude realizované mesačne, na základe faktúry vystavenej uchádzačom podľa počtu jedál s nárokom na príspevok na stravovanie, vydaných v kalendárnom mesiaci, ktorý je predmetom zúčtovania, a výšky príspevku na stravovanie stanovenom na jedno vydané jedlo dotačnou zmluvou a metodikou rozpisu dotácií platnou pre fakturované obdobie. Prílohou faktúry bude výstup zo systému na kontrolu a evidenciu príspevkov na stravu pre študentov denného vysokoškolského štúdia (ďalej aj „KEPS“) preukazujúci počet vydaných jedál s nárokom na príspevok na stravovanie v kalendárnom mesiaci, ktorý je predmetom fakturácie. Počet fakturovaných jedál za kalendárny mesiac musí korešpondovať s počtom vydaných jedál v KEPS v tomto mesiaci. Úhrada faktúry bude realizovaná formou bezhotovostného platobného styku. Splatnosť faktúry je 30 dní od jej doručenia. Faktúra bude vystavená na verejného obstarávateľa (objednávateľ) a doručená na adresu (adresa fakturácie):

Univerzita Komenského v Bratislave

Vysokoškolské mesto Ľ. Štúra - Mlyny

Staré grunty 36

841 04 Bratislava

##### 8. LEHOTA VIAZANOSTI PONÚK

8.1 Uchádzač je svojou ponukou viazaný nie dlhšie ako 12 mesiacov od uplynutia lehoty na predkladanie ponúk stanovenej v oznámení o vyhlásení verejného obstarávania.

Časť II. KOMUNIKÁCIA A VYSVETĽOVANIE

##### 9. DOROZUMIEVANIE MEDZI VEREJNÝM OBSTARÁVATEĽOM A ZÁUJEMCAMI, UCHÁDZAČMI

9.1 Komunikácia medzi verejným obstarávateľom a záujemcom/uchádzačom sa uskutočňuje v slovenskom alebo českom jazyku výhradne prostredníctvom informačného systému JOSEPHINE, prevádzkovaného na elektronickej adrese: https://josephine.proebiz.com/. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

9.2 Uchádzač má možnosť registrovať sa do systému JOSEPHINE na stránke https://josephine.proebiz.com/ pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Spôsob registrácie je uvedený v knižnici manuálov a odkazov (ikona vpravo hore, vľavo od štátnej vlajky/jazyka používaného v systéme).

9.3 Skrátený návod registrácie Vás rýchlo a jednoducho prevedie procesom registrácie v systéme na elektronizáciu verejného obstarávania JOSEPHINE. Pre lepší prehľad tu nájdete tiež opis základných obrazoviek systému.

9.4 Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo,

- Google Chrome,

- Microsoft Edge.

9.5 Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

9.6 Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie súťažných podkladov a oznámenia o vyhlásení verejného obstarávania, prípadné doplnenie súťažných podkladov, vysvetľovanie predložených ponúk, vysvetľovanie predložených dokladov ako aj komunikácia pri revíznych postupoch medzi verejným obstarávateľom a záujemcami/uchádzačmi a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje zákon.

9.7 Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

9.8 Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

##### 10. VYSVETĽOVANIE A DOPLNENIE SÚŤAŽNÝCH PODKLADOV

10.1 V prípade potreby vysvetliť alebo objasniť údaje uvedené v oznámení o vyhlásení verejného obstarávania, v súťažných podkladoch alebo v inej sprievodnej dokumentácii, môže ktorýkoľvek zo záujemcov požiadať o ich vysvetlenie výlučne prostredníctvom systému JOSEPHINE na elektronickej adrese: https://josephine.proebiz.com/.

10.2 Vysvetlenie súťažných podkladov alebo inej sprievodnej dokumentácie verejný obstarávateľ oznámi všetkým záujemcom, ktorí sú mu známi, najneskôr však 6 dní pred uplynutím lehoty na predkladanie ponúk alebo lehoty na predloženie dokladov preukazujúcich splnenie podmienok účasti za predpokladu, že o vysvetlenie záujemca požiada dostatočne vopred.

10.3 Verejný obstarávateľ v súlade s § 21 ods. 4 písm. a) a b) zákona primerane predĺži lehotu na predkladanie ponúk, ak vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti nie je poskytnuté v lehote podľa § 48 zákona aj napriek tomu, že bolo vyžiadané dostatočne vopred. Rovnako verejný obstarávateľ primerane predĺži lehotu na predkladanie ponúk, ak v dokumentoch potrebných na vypracovanie ponuky, návrhu alebo na preukázanie splnenia podmienok účasti dôjde k vykonaniu podstatnej zmeny.

##### 11. OBHLIADKA MIESTA REALIZÁCIE PREDMETU ZÁKAZKY

11.1 Záujemcom sa odporúča vykonať obhliadku miesta poskytovania stravovacích služieb – vysokoškolskej jedálne, aby získali všetky informácie, ktoré budú potrebovať na prípravu a vypracovanie ponuky. Obhliadku je možné realizovať po dohode s povereným zástupcom verejného obstarávateľa.

Kontakt:

Lucia Hrneková, Bc. Roman Rybjanský

E – mail: mlyny.najom@uniba.sk

Tel. č.: +421918 110 042, +421918 110 046

11.2 Počas obhliadky budú sprístupnené miesta, ktoré budú predmetom prenájmu, verejný obstarávateľ nebude poskytovať usmernenia ani odpovede na otázky týkajúce sa predmetu zákazky.

##### 12. DÔVERNOSŤ PROCESU VEREJNÉHO OBSTARÁVANIA

12.1 Informácie týkajúce sa preskúmavania, vysvetľovania, vyhodnocovania, vzájomného porovnania ponúk a odporúčaní na prijatie ponuky sú dôverné. Členovia komisie na vyhodnotenie ponúk a zodpovedné osoby verejného obstarávateľa nesmú/nebudú počas prebiehajúceho procesu vyhlásenej súťaže poskytovať alebo zverejňovať uvedené informácie o obsahu ponúk ani uchádzačom, ani tretím osobám.

12.2 Informácie, ktoré uchádzač v ponuke označí za dôverné, nebudú zverejnené alebo inak použité bez predošlého súhlasu uchádzača, pokiaľ uvedené nebude v rozpore so zákonom a inými všeobecne záväznými právnymi predpismi/osobitnými predpismi (zákon č. 211/2000 Z. z. slobodnom prístupe k informáciám a o zmene a doplnení niektorých zákonov, zákon č. 215/2004 Z. z. o ochrane utajovaných skutočností a o zmene a doplnení niektorých zákonov atď.).

Časť III. PRÍPRAVA A PREDKLADANIE PONUKY

##### 13. VYHOTOVENIE PONUKY

13.1 Verejný obstarávateľ vyžaduje, aby ponuka bola vyhotovená výlučne v elektronickej forme.

13.2 Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:

13.2.1 V systéme Josephine registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému Josephine a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

13.2.2 Nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému Josephine. Autentifikáciu vykoná poskytovateľ systému Josephine a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

13.2.3 Vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

13.2.4 Vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.

13.2.5 Počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

13.3 Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

13.4 Verejný obstarávateľ si vyhradzuje právo požadovať doklady a dokumenty v listinnej podobe v prípade, ak má dôvodné pochybnosti o pravosti/originalite naskenovaných dokumentov alebo v prípade, ak je uchádzač úspešný.

##### 14. JAZYK, MENA A CENY UVÁDZANÉ V PONUKE

14.1 Ponuka a ďalšie doklady a dokumenty v tomto verejnom obstarávaní sa predkladajú v štátnom jazyku používanom na území Slovenskej republiky, t. j. v slovenskom jazyku, resp. v českom jazyku.

14.2 Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

14.3 Uchádzačom navrhovaná zmluvná cena uvedená v ponuke bude vyjadrená v mene EUR, ako cena bez DPH, zaokrúhlená na dve desatinné miesta.

14.4 Cena za predmet zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 o cenách.

14.5 *Minimálna cena nájomného - kritéria na vyhodnotenie ponúk na rok je 103 331,60 eur + energie.*

14.6Ak má uchádzač sídlo alebo miesto podnikania v SR a je/nie je platiteľom DPH, tak na skutočnosť, že je/nie je platiteľom DPH, upozorní v Prílohe č. 8 týchto súťažných podkladov – Návrh na plnenie kritéria na vyhodnotenie ponúk zaškrtnutím správneho políčka. V prípade, že uchádzač nie je platiteľom DPH a v priebehu plnenia zmluvy sa stane platiteľom DPH, nemá nárok na zvýšenie ceny o DPH. Ak sa úspešným uchádzačom v tomto verejnom obstarávaní stane uchádzač, ktorý nie je platiteľ DPH, uvedené ustanovenie bude zapracované do zmluvy pri jej uzatváraní.

14.7 Ak je uchádzač osoba z členského štátu Európskej únie iného ako SR, ktorá nie je v SR vedená ako registrovaný platiteľ DPH, ale je registrovaným platiteľom DPH v inom členskom štáte, na čo upozorní v Prílohe č. 8 týchto súťažných podkladov – Návrh na plnenie kritéria na vyhodnotenie ponúk zaškrtnutím správneho políčka. DPH bude vysporiadaná podľa platných pravidiel EÚ. Obdobne to platí pre osoby z tretích krajín.

14.8. Ak je uchádzač osoba z členského štátu Európskej únie iného ako SR, ktorá nie je v SR vedená ako registrovaný platiteľ DPH a nie je registrovaným platiteľom DPH v inom členskom štáte a osobou povinnou platiť daň je príjemca služby, tovaru, alebo práce, na čo upozorní zaškrtnutím správneho polička v Prílohe č. 8 týchto súťažných podkladov – Návrh na plnenie kritéria na vyhodnotenie ponúk, je povinná podať daňovému úradu žiadosť o registráciu pre daň pred dodaním predmetu plnenia.  
Obdobne to platí pre osoby z tretích krajín.

##### 15. ZÁBEZPEKA PONUKY

15.1 Verejný obstarávateľ vyžaduje na zabezpečenie ponuky zloženie zábezpeky.

15.2 Zábezpeka je stanovená vo výške **30 000,00 Eur**.

15.3 Spôsob zloženia zábezpeky:

* zložením finančných prostriedkov uchádzača na bankový účet verejného obstarávateľa
* poskytnutím bankovej záruky
* poistením záruky

Spôsob zloženia zábezpeky si vyberie uchádzač.

15.4 Podmienky zloženia zábezpeky:

15.4.1 zložením finančných prostriedkov na bankový účet verejného obstarávateľa

* finančné prostriedky musia byť zložené v uvedenej čiastke na bankový účet verejného obstarávateľa vedený v:

|  |  |
| --- | --- |
| Banka | Štátna pokladnica |
| IBAN: | SK03 8180 0000 0070 0015 0430 |
| BIC/SWIFT | SPSRSKBA |
| Variabilný symbol | 3261/2021 |
| Doplňujúci údaj | Číslo Oznámenie o vyhlásení VO z Vestníka VO |

* finančné prostriedky musia byť pripísané na účet verejného obstarávateľa najneskôr v deň uplynutia lehoty na predkladanie ponúk
* doba platnosti zábezpeky vo forme zloženia finančných prostriedkov na účet verejného obstarávateľa musí byť počas celej lehoty viazanosti ponúk
* súčasťou ponuky uchádzača musí byť výpis z bankového účtu, ktorým uchádzač preukáže, že v prospech účtu verejného obstarávateľa boli poukázané finančné prostriedky vo výške zodpovedajúcej výške zábezpeky

15.4.2 poskytnutím bankovej záruky za uchádzača

* banková záruka za uchádzača môže byť poskytnutá bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou (ďalej len „banka“)
* v záručnej listine musí banka písomne vyhlásiť, že neodvolateľne, bez akýchkoľvek námietok uspokojí verejného obstarávateľa do výšky finančných prostriedkov, ktoré verejný obstarávateľ požaduje ako zábezpeku viazanosti ponuky uchádzača, v prípade, ak uchádzač odstúpi od svojej ponuky v lehote viazanosti ponúk a verejný obstarávateľ písomne banke oznámi svoje nároky z bankovej záruky v lehote platnosti bankovej záruky
* záručná listina musí byť naskenovaná vo formáte .pdf a vložená do elektronickej ponuky v systéme JOSEPHINE
* v prípade využitia bankovej záruky doručí uchádzač originál záručnej listiny na adresu verejného obstarávateľa **najneskôr v lehote na predkladanie ponúk**
* doba platnosti a účinnosti bankovej záruky je najmenej počas celej lehoty viazanosti ponúk
* v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) verejný obstarávateľ uzná aj elektronickú bankovú záruku ako elektronický dokument, ak bude predložený v podobe novovzniknutého elektronického dokumentu, ktorý bol transformovaný spôsobom zaručenej konverzie v zmysle štvrtej časti zákona o e-Governmente
* verejný obstarávateľ uzná aj bankovú záruku predloženú ako elektronický dokument so zaručeným elektronickým podpisom za predpokladu, že bude preskúmateľné, že záruku predložila banka a dokument spĺňa všetky zákonné náležitosti. Vyžadovanie použitia zaručeného elektronického podpisu vzhľadom na úroveň možného rizika je upravené v § 20 ods. 13 až 16 zákona.

15.4.3 poistením záruky

* záručnú listinu vystavuje poisťovňa
* pre podmienky zloženia sa použijú ustanovenia bodu 15.4.2

15.5 Ak bola zábezpeka zložená na účet v banke, verejný obstarávateľ vráti zábezpeku uchádzačom aj s úrokmi, ak ich banka poskytuje.

15.6 Verejný obstarávateľ uvoľní alebo vráti uchádzačovi zábezpeku do siedmich dní odo dňa márneho uplynutia lehoty na doručenie námietky, ak bol uchádzač vylúčený z verejného obstarávania, alebo ak verejný obstarávateľ zruší použitý postup zadávania zákazky, resp. do siedmich dní odo dňa uzavretia zmlúv.

15.7 Zábezpeka prepadne v prospech verejného obstarávateľa, ak uchádzač odstúpi od svojej ponuky v lehote viazanosti ponúk, alebo ak neposkytne súčinnosť alebo odmietne uzavrieť zmluvy v súlade s § 56 zákona.

##### 16. OBSAH PONUKY

16.1 Elektronická ponuka predložená uchádzačom musí obsahovať doklady a dokumenty podľa týchto súťažných podkladov a Oznámenia o vyhlásení verejného obstarávania vo formáte .pdf (ako naskenované originály alebo úradne osvedčené kópie originálov).

16.2 Ponuka obsahuje:

16.2.1 ***Identifikačné údaje uchádzača*** podľa Prílohy č. 11 týchto súťažných podkladov (min. obchodné meno, sídlo alebo miesto podnikania, identifikačné číslo, zoznam členov štatutárneho orgánu s uvedením ich mien a priezvisk), kontaktné údaje uchádzača (telefónne číslo a e-mailová adresa); v prípade skupiny sa uvedené údaje požadujú za každého člena skupiny,

16.2.2 ***Obsah ponuky*** (položkový zoznam všetkých dokladov a dokumentov),

16.2.3 ***Čestné vyhlásenie skupiny dodávateľov***podľa Prílohy č.12 týchto súťažných podkladov a plnomocenstvo pre osobu konajúcu za skupinu dodávateľov, v prípade, ak ponuku predkladá skupina dodávateľov,

16.2.4 ***Doklady a dokumenty, ktorými uchádzač preukazuje splnenie podmienok účasti*** v Oddiele III.1 Oznámenia o vyhlásení verejného obstarávania alebo vyplnený a podpísaný Jednotný európsky dokument (Príloha č. 9 týchto súťažných pokladov), ktorým uchádzač môže predbežne nahradiť doklady na preukázanie splnenia podmienok účasti určené verejným obstarávateľom, v súlade s § 39 zákona,

16.2.5 podpísaný a vyplnený (identifikačné údaje uchádzača, zmluvná cena) ***Návrh  Zmluvy o poskytovaní stravovacích služieb*** *a****Zmluvy o nájme vrátane príloh*** v súlade s Prílohou č. 6 a 7 týchto súťažných podkladov. Znenie zmlúv je záväzné, uchádzač nie je oprávnený meniť ustanovenia zmlúv. V prípade, ak prílohami zmlúv sú dokumenty, ktoré uchádzač predkladá zároveň aj ako náležitosť ponuky, je postačujúce ich predložiť ako náležitosť ponuky. Verejný obstarávateľ ich nepožaduje predkladať dvojmo, aj ako náležitosť ponuky, aj ako prílohu zmluvy,

16.2.6 ***Návrh na plnenie kritéria na vyhodnotenie ponúk*** v súlade s Prílohou č. 8 týchto súťažných podkladov, podpísaný uchádzačom alebo osobou oprávnenou konať za uchádzača, v prípade skupiny každým členom skupiny, alebo osobou/osobami oprávnenými konať za skupinu,

16.2.7 Ak uchádzač nevypracoval ponuku sám, uvedie ***identifikačné údaje osoby, ktorej služby alebo podklady pri vypracovaní ponuky využil*** (min. meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené),

16.2.8 ***Zoznam dôverných informácií*** v súlade s Prílohou č. 10 týchto súťažných podkladov. V prípade, ak uchádzačom predložená ponuka nebude obsahovať zoznam dôverných informácií, má verejný obstarávateľ za to, že ponuka dôverné informácie neobsahuje,

16.2.9 Predloženie ***detailnej vízie/koncepcie*** prevádzkovania jedálne, vrátane uvedenia vzorového mesačného jedálneho lístka aj s cenami jednotlivých jedál so zohľadnením a bez zohľadnenia príspevku na stravovanie , t.j. ku každému jedlu uchádzač uvedie:

* ceny jedla pre študenta (cena, ktorú uhrádza študent pri jedle s nárokom na príspevok na stravovanie, ktorá je ponížená o príspevok na stravovanie - aktuálne je to 1,40 eur ),
* ceny jedla pre ostatných stravníkov (čo je tiež aj cena jedla pre študenta pri odbere tretieho a ďalšieho jedla v daný deň, t.j. cena neponížená o príspevok na stravovanie),

v ktorej uchádzač uvedie, akým spôsobom plánuje splniť alebo prekročiť minimálne požiadavky verejného obstarávateľa uvedené v Prílohe č. 5 týchto súťažných podkladov – Opis predmetu zákazky,

16.2.10 ***Koncept dizajnu, vrátane architektonického návrhu priestoru (vizualizácia)*** - daný dokument predloží uchádzač iba v prípade, ak má záujem priestory, ktoré tvoria predmet prenájmu, rekonštruovať. V prípade jeho nepredloženia má verejný obstarávateľ za to, že uchádzač neuvažuje s prípadnou rekonštrukciou, resp. úpravou priestorov.

16.2.11 ***Potvrdenie o zložení zábezpeky***

V súvislosti so zadávaním tejto zákazky bude verejný obstarávateľ spracúvať osobné údaje fyzických osôb uvedených v ponuke každého uchádzača, ktorý predložil ponuku v lehote na predkladanie ponúk. Uchádzač pre tento účel zabezpečí súhlas dotknutých osôb v dokumente, kde sa nachádzajú osobné údaje dotknutej osoby. Predložením ponuky uchádzač súhlasí so spracovaním osobných údajov fyzických osôb uvedených v ponuke na účely zabezpečenia riadneho postupu verejného obstarávania.

Osobné údaje budú spracúvané v súlade s platnou legislatívou za účelom predloženia ponuky, jej vyhodnotenia a zverejnenia v súlade so zákonom o verejnom obstarávaní. Práva osoby, ktorej osobné údaje sa spracúvajú, sú upravené v zákone č. 18/2018 Z. z. o ochrane osobných údajov a o zmene a doplnení niektorých zákonov a GDPR.

Verejný obstarávateľ má za to, že predložením ponuky uchádzač zodpovedá za zabezpečenie aj súhlasov všetkých ostatných dotknutých osôb so spracovaním osobných údajov uvedených v predloženej ponuke podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a GDPR. Uvedené platí aj pre prípad, keď ponuku predkladá skupina dodávateľov.

##### 17. NÁKLADY NA PONUKU

17.1 Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi bez ohľadu na výsledok verejného obstarávania a to aj v prípade, že verejný obstarávateľ neprijme ani jednu z predložených ponúk alebo zruší tento postup zadávania zákazky.

##### 18. OPRÁVNENOSŤ UCHÁDZAČA

18.1 Uchádzačom, ktorý predkladá ponuku môže byť fyzická osoba alebo právnická osoba vystupujúca voči verejnému obstarávateľovi samostatne alebo skupina fyzických osôb/právnických osôb vystupujúcich voči verejnému obstarávateľovi spoločne, ako skupina dodávateľov.

18.2 Uchádzač – skupina dodávateľov - je povinný v ponuke predložiť doklad podpísaný všetkými členmi skupiny o nominovaní vedúceho člena skupiny oprávneného konať v mene ostatných členov skupiny - Príloha č. 12 týchto súťažných podkladov.

18.3 Každý uchádzač môže vo verejnom obstarávaní predložiť iba jednu ponuku. Uchádzač nemôže byť zároveň členom skupiny dodávateľov. Verejný obstarávateľ vylúči uchádzača, ktorý je súčasne členom skupiny dodávateľov.

18.4 V prípade, že bude ponuka skupiny dodávateľov prijatá verejným obstarávateľom, musí táto skupina dodávateľov vytvoriť medzi sebou určitú právnu formu v súlade s platnými právnymi predpismi, ktorá bude zaväzovať zmluvné strany, aby ručili spoločne a nerozdielne za záväzky voči verejnému obstarávateľovi vzniknuté pri realizácii predmetu zákazky a túto právnu formu riadne oznámila verejnému obstarávateľovi ešte pred podpisom dohody.

18.5 Právnická osoba, ktorej zakladateľ, člen alebo spoločník je politická strana alebo politické hnutie sa verejného obstarávania nesmie zúčastniť. Ak takáto právnická osoba predloží ponuku, nebude ju možné zaradiť do vyhodnotenia a bude vylúčená.

##### 19. SPÔSOB PREDLOŽENIA PONUKY, MIESTO A LEHOTA NA PREDLOŽENIE PONUKY

19.1 Ponuka sa predkladá elektronicky prostredníctvom informačného systému JOSEPHINE na elektronickej adrese <https://josephine.proebiz.com/> v lehote na predkladanie ponúk.

19.2 Lehota na predkladanie ponúk je stanovená v bode IV.2.2) Oznámenia o vyhlásení verejného obstarávania.

19.3 Po uplynutí lehoty na predkladanie ponúk prostredníctvom systému JOSEPHINE systém uchádzača upozorní, že uplynula lehota na predkladanie ponúk a predloženú ponuku nebude možné otvoriť.

##### 20. DOPLNENIE, ZMENA A ODVOLANIE PONUKY

20.1 Uchádzač môže predloženú ponuku dopĺňať, meniť alebo vziať späť do uplynutia lehoty na predkladanie ponúk podľa bodu 19.2. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky“).

##### 21. SPLNENIE PODMIENOK ÚČASTI VO VEREJNOM OBSTARÁVANÍ

21.1 Uchádzač preukazuje splnenie podmienok účasti v zmysle zákona. Každý uchádzač je povinný predložiť doklady, ktorými preukazuje osobné postavenie podľa § 32 zákona, technickú a odbornú spôsobilosť podľa § 34 zákona, a to v rozsahu stanovenom verejným obstarávateľom. Zároveň sa vyžaduje splniť aj ďalšie požiadavky podľa pokynov verejného obstarávateľa.

21.2 Podmienky účasti, ktorých splnenie požaduje verejný obstarávateľ, sú presne definované v Oznámení o vyhlásení verejného obstarávania.

21.3 V súlade s § 39 zákona môže uchádzač predbežne nahradiť doklady na preukázanie splnenia podmienok účasti Jednotným európskym dokumentom (ďalej len „JED“) – Príloha č. 9 týchto súťažných podkladov.

21.4 Verejný obstarávateľ postupuje pri vyhodnotení splnenia podmienok účasti v súlade s § 40 zákona.

21.5 Uchádzač, ktorého tvorí skupina dodávateľov, preukazuje splnenie podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

Časť IV.OTVÁRANIE A VYHODNOTENIE PONÚK

##### 22. OTVÁRANIE A VYHODNOTENIE PONÚK

22.1 Otváranie ponúk sa uskutoční online v súlade s bodom IV.2.7  Oznámenia o vyhlásení verejného obstarávania prostredníctvom aplikácie Microsoft Teams.

**22.2 Verejný obstarávateľ ubezpečuje uchádzačov, že otváranie ponúk bude realizované rovnakým spôsobom, ktorý zabezpečuje dodržanie všetkých zásad verejného obstarávania.**

**22.3 Otvárania ponúk sa môže zúčastniť každý uchádzač, ktorý predložil/doručil ponuku v lehote na predkladanie ponúk a zároveň prostredníctvom systému JOSEPHINE zaslal verejnému obstarávateľovi e – mailovú adresu, ktorú použije na účasť pri online otváraní ponúk. Z dôvodu zachovania princípu rovnakého zaobchádzania, princípu nediskriminácie hospodárskych subjektov a princípu transparentnosti vo verejnom obstarávaní zašle uchádzač verejnému obstarávateľovi uvedenú e – mailovú adresu prostredníctvom systému JOSEPHINE v čase od skončenia lehoty na predkladanie ponúk do času otvárania ponúk. Verejný obstarávateľ odošle na túto e – mailovú adresu uchádzačovi pozvánku na online otváranie ponúk, ktorého sa uchádzač zúčastní po kliknutí na text „Pripojiť sa ku schôdzi cez Microsoft Teams“.**

Verejný obstarávateľ upozorňuje, že pre účasť na online otváraní je nevyhnutné pripojenie na internet a zariadenie umožňujúce prenos zvuku a obrazu (napr. notebook, mobilný telefón s reproduktormi).

Uchádzač môže byť na otváraní zastúpený štatutárnym orgánom alebo členom štatutárneho orgánu uchádzača alebo osobou splnomocnenou na jeho zastupovanie. V prípade účasti skupiny dodávateľov sa na otváraní môžu zúčastniť oprávnení zástupcovia všetkých členov skupiny. Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa na otváraní ponúk nemusí preukazovať žiadnym dokladom, poverený zástupca uchádzača sa preukáže splnomocnením na zastupovanie. V prípade zastúpenia na základe plnomocenstva zašle uchádzač spolu s e - mailovou adresou, ktorú použije na účasť pri online otváraní ponúk, scan plnomocenstva na zastupovanie.

22.4 Komisia bude otvárať ponuky v poradí, v akom boli doručené.

22.5 Na otváraní ponúk za účasti uchádzačov sa všetkým zúčastneným zverejnia obchodné mená, sídla alebo miesta podnikania všetkých uchádzačov a ich návrh na plnenie kritéria. Ostatné údaje uvedené v ponuke sa nezverejňujú.

22.6 Verejný obstarávateľ prostredníctvom systému JOSEPHINEpošle všetkým uchádzačom, ktorí predložili ponuky v lehote na predkladanie ponúk zápisnicu z otvárania ponúk najneskôr do piatich dní odo dňa otvárania ponúk.

22.7 Vyhodnotenie ponúk je neverejné. Ponuky uchádzačov sa budú vyhodnocovať podľa kritéria na vyhodnotenie ponúk určeného v Oznámení o vyhlásení verejného obstarávania a v týchto súťažných podkladoch.

22.8 Ktorýkoľvek uchádzač môže byť komisiou požiadaný o vysvetlenie alebo doplnenie predložených dokladov (v súlade s § 40 zákona) alebo o vysvetlenie svojej ponuky a ak je to potrebné aj o predloženie dôkazov (v súlade s § 53 ods. 1 zákona), pričom komisia v súlade so zákonom určí lehotu na doručenie vysvetlenia. Vysvetlením nemôže dôjsť k zmene ponuky.

22.9 Ak sa ponuka javí ako mimoriadne nízka, komisia požiada uchádzača v zmysle § 53 ods. 2 zákona o podrobnosti týkajúce sa tej časti ponuky, ktoré sú pre jej cenu podstatné. Uchádzač doručí odôvodnenie mimoriadne nízkej ponuky v lehote určenej verejným obstarávateľom.

22.10 Z procesu vyhodnocovania bude vylúčená ponuka uchádzača v súlade s § 40 ods. 6 a 7 a § 53 ods. 5 zákona. Uchádzač bude elektronicky upovedomený o vylúčení jeho ponuky s uvedením dôvodov a lehoty, v ktorej môže byť doručená námietka.

22.11 Verejný obstarávateľ si vyhradzuje právo zrušiť použitý postup zadávania zákazky v súlade s § 57 zákona.

##### 23. PRIJATIE PONUKY A UZAVRETIE ZMLUVY

23.1 Úspešná ponuka je tá, ktorá sa umiestni na prvom mieste (kritérium na vyhodnotenie ponúk) a spĺňa všetky podmienky účasti a požiadavky verejného obstarávateľa, ktoré sú presne vymedzené týmito súťažnými podkladmi a Oznámením o vyhlásení verejného obstarávania.

23.2 Verejný obstarávateľ je povinný po vyhodnotení ponúk bezodkladne písomne oznámiť všetkým uchádzačom, ktorých ponuky sa vyhodnocovali, výsledok vyhodnotenia ponúk vrátane poradia uchádzačov a súčasne uverejniť informáciu o výsledku vyhodnotenia ponúk a poradie uchádzačov vo svojom profile vedenom Úradom pre verejné obstarávanie.

23.3 Úspešnému uchádzačovi alebo uchádzačom verejný obstarávateľ oznámi, že jeho ponuku alebo ponuky prijíma. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka. Dátum odoslania informácie o výsledku vyhodnotenia ponúk preukazuje verejný obstarávateľ.

23.4 Uzavreté zmluvy nesmú byť v rozpore so súťažnými podkladmi a s ponukou predloženou úspešným uchádzačom.

23.5 Zmluvy s úspešným uchádzačom, ktorého ponuka bude prijatá, budú uzavreté v lehote viazanosti ponúk, a to najskôr jedenásty deň odo dňa odoslania oznámenia o výsledku vyhodnotenia ponúk, ak neboli uplatnené revízne postupy. Úspešný uchádzač berie na vedomie, že uzavretie zmlúv, ktoré tvoria Prílohy č. 6 a 7 týchto súťažných podkladov, podlieha predchádzajúcemu schváleniu Akademického senátu Univerzity Komenského v Bratislave (ďalej len „AS UK“). Právny úkon, na ktorý nebol daný predchádzajúci písomný súhlas AS UK alebo právny úkon vykonaný v rozpore so zákonom č. 176/2004 Z.z. o nakladaní s majetkom verejnoprávnych inštitúcií a o zmene zákona Národnej rady Slovenskej republiky č. 259/1993 Z. z. o Slovenskej lesníckej komore v znení zákona č. 464/2002 Z. z., je neplatný. Zmluvy nadobudnú účinnosť deň nasledujúci po dni ich zverejnenia.

23.6 Verejný obstarávateľ nevyžaduje v ponuke uviesť zoznam subdodávateľov, ktorí sú uchádzačovi známi v čase predkladania ponuky. Najneskôr v momente uzatvorenia zmlúv, ktoré sú výsledkom tohto verejného obstarávania, predloží úspešný uchádzač zoznam všetkých subdodávateľov, ktorí sa budú podieľať na plnení zmluvy. Zoznam známych subdodávateľov je prílohou zmluvy o poskytovaní stravovacích služieb a je potrebné v ňom uviesť požadované údaje o subdodávateľoch. Verejný obstarávateľ nevyžaduje tieto údaje o dodávateľoch tovarov, ktoré úspešný uchádzač použije na plnenie zmlúv.

23.7. Verejný obstarávateľ vyžaduje od subdodávateľov, aby disponovali oprávnením na príslušné plnenie zmlúv podľa § 32 ods. 1 písm. e) zákona o verejnom obstarávaní a zároveň spĺňali podmienku podľa § 32 ods. 1 písm. f). To neplatí pre subdodávateľov, ktorých kapacity alebo zdroje boli využívané k preukázaniu splnenia podmienok účasti. Tieto osoby musia spĺňať v plnom rozsahu požiadavky podľa § 32 zákona o verejnom obstarávaní.

23.8 Verejný obstarávateľ nesmie uzavrieť zmluvu s uchádzačom, ktorý podľa § 11 ods. 1 zákona má povinnosť zapisovať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora nie sú zapísaní v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.

ČASŤ V. KRITÉRIUM NA VYHODNOTENIE PONÚK A PRAVIDLÁ JEHO UPLATNENIA

Verejný obstarávateľ zvolil pre vyhodnotenie ponúk v súlade s § 44 ods. 3 písm. a) zákona kritérium, ktorým je ekonomicky najvýhodnejšia ponuka.

**1. Určenie kritéria a pravidlá jeho uplatnenia:**

**1.1 Kritérium ekonomicky najvýhodnejšia ponuka:**

Toto kritérium obsahuje celkovú cenu za celý predmet prenájmu (prenájom nebytových priestorov, časti pozemku a hnuteľného majetku) za obdobie 5 rokov v Eur bez DPH.

Uchádzač na samostatnom liste (Príloha č. 8 týchto súťažných podkladov – Návrh na plnenie kritéria na vyhodnotenie ponúk) predloží vypracované plnenie kritéria určeného verejným obstarávateľom na vyhodnotenie ponúk, pričom musí platiť, že údaje týkajúce sa kritéria musia byť zhodné s údajmi uvedenými v návrhu Zmluvy o nájme. Tento list musí byť podpísaný uchádzačom.

**Úspešným uchádzačom verejnej súťaže sa stane ten uchádzač, ktorého ponuka bude obsahovať najvyššiu cenu za prenájom celého predmetu zákazky za 5 rokov v Eur bez DPH.**

Minimálna cena nájomného - kritéria na vyhodnotenie ponúk na rok je 103 331,60eur + energie.

B– Zoznam príloh

Príloha č. 1 – Výkresová časť – pôdorysy prenajímaných nebytových priestorov a časti pozemku, situácia

Príloha č. 2 – Fotodokumentácia nebytových priestorov

Príloha č. 3 – Technický opis prenajatých nebytových priestorov

Príloha č. 4a – Zoznam hnuteľného a spotrebného majetku a pracovných odevov

Príloha č. 4b – Servis gastrozariadení

Príloha č. 5 – Opis predmetu zákazky

Príloha č. 6 – Zmluva o poskytovaní stravovacích služieb

Príloha č. 7 – Zmluva o nájme

Príloha č. 8 – Návrh na plnenie kritéria na vyhodnotenie ponúk

Príloha č. 9 – Jednotný európsky dokument

Príloha č. 10 – Zoznam dôverných informácií

Príloha č. 11 – Identifikačné údaje uchádzača

Príloha č. 12 – ČV skupina dodávateľov

Príloha č. 13 – Projektová dokumentácia k rekonštrukcii lapača tukov